**REGULAMENT DE PRACTICARE A PESCUITULUI RECREATIV/SPORTIV PENTRU ZONELE CONTRACTATE DE AJVPS PRAHOVA**

 Se elaborează prezentul **Regulament Intern** în conformitate cu O.U.G. nr. 23/2008, privind pescuitul şi acvacultura, aprobată şi modificată prin Legea nr. 317/2009, cu modificările și completările ulterioare şi cu prevederile Ordinului nr. 60/2017 privind accesul la resursele acvatice vii din domeniul public al statului în vederea practicării pescuitului recreativ în habitatele piscicole naturale, cu excepţia Rezervaţiei Biosferei "Delta Dunării".

 Conform Contractului pentru utilizarea resurselor acvatice vii in scop recreativ nr. 37/17.10.2018, AJVPS Prahova detine urmatoarele zone de pescuit:

 -Teleajen superior -25 Km de la izvoare pana la Baraj Maneciu;

 -Teleajen inferior 60 Km de la Baraj Maneciu-Pod Zamfira; Pod Bucov - Confluenta cu raul Prahova ;

 - Cricovul Sarat-90 Km Com Lapos – iesire din judet;

 - Lac Maneciu 226 Ha;

 - Lopatna 10 Km izvoare-Conf. Cricovul Sarat;

 - Prahova Inferioara 55 Km Nedelea-iesire din Judet;

 Pescuitul pe zonele contractate se poate efectua numai de persoanele care au dobandit calitatea de membru in cadrul AJVPS Prahova si se va practica numai cu permis de pescuit valabil pe anul calendaristic in curs, impreuna cu dovada achitarii obligatiilor la zi stabilite de AJVPS Prahova și cu respectarea prevederilor legale si statutare în vigoare.

 -Prin pescuit recreativ/sportiv se înţelege pescuitul efectuat cu undiţa sau cu lanseta, în scop de agrement/performanta, pe baza unui permis eliberat de asociaţia de pescari sportivi, respectiv de AJVPS Prahova.

- Permisul de pescuit este un document personal netransmisibil.

- Pescarii sunt obligați sa completeze Fisa de captura primita de la asociatie în momentul vizarii carnetului de membru, conform rubricilor din formular și sa o depună la AJVPS Prahova la sfârșitul anului.

- Pescuitul recreativ se practica de la rasarit pana la apus, fiind interzis pe timp de noapte.

- În zona de munte, pe apele curgatoare si statatoare, pescuitul se efectueaza cu o singura undita sau lanseta, maximum doua carlige si momeala artificiala la salmonide.

- Este interzis pescuitul în scop recreativ pe cursul unei ape curgătoare în zona de 500 m aval de baraj.

 - În apele colinare si de ses pescuitul se poate efectua cu maximum 4 undite sau 4 lansete cu cate doua carlige maximum fiecare.-

- Fiecare pescar poate retine maximum 5 Kg peste pe zi sau un singur exemplar daca depaseste 5 kg .

 - În apele de munte se pot retine maximum 10 exemplare/bucati de pastrav.

- Pestele capturat sub dimensiunea minima legala nu se retine, se elibereaza in mediul acvatic .

- Este obligatorie respectarea prevederilor legale in vigoare cu modificarile si completarile ulterioare, a legii de protectie a mediului, a prezentului regulament si a normelor de protectie specifice activitatii de pescuit recreativ.

- AJVPS Prahova nu se face responsabila de siguranta pescarilor sau a bunurilor acestora si nici de eventualele incidente sau accidente indiferent de natura lor.

- Pescarii sunt obligaţi să nu afecteze culturile, fâneţele, arboretul sau vegetatia din apropierea apei. Sunt interzise gropile în pământ, aruncarea deşeurilor (pe mal sau în apă).

- Este interzisă folosirea uneltelor de pescuit care duc la rănirea materialului piscicol.

-Este interzisă folosirea uneltelor de plasa de orice fel, a materialelor explozive şi a curentului electric pentru practicarea pescuitului si a oricaror metode interzise de lege sau care pot fi incadrate ca acte de braconaj.

- Pescarii sunt obligați să anunţe organele competente dacă observă acţiuni de poluare sau mortalitate piscicolă, precum și să ia atitudine împotriva celor care încalcă regulile de pescuit recreativ, care reţin peşti subdimensionaţi, deteriorează semnele indicatoare sau încalca normele ecologice.

- Pescarii care practica pescuitul recreativ au OBLIGATIA de cunoastere, insusire şi respectare stricta a prezentului regulament.

- Persoanele care se afla la pescuit pe zonele contractate de AJVPS PRAHOVA SUNT OBLIGATE SA SE SUPUNA CONTROLULUI efectuat de personalul desemnat din cadrul ASOCIATIEI sau a institutiilor statului.

DIRECTOR,

ING. VALERIU BOLGIU